སྲོང་།སྤྱི་ན་དེང་སྐབས་དེབ་ལྟ་བའི་འཁོར་ཡུག་ཆུང་དུ་འགྲོ་བཞིན་འདུག་ལ་མ་ཟད་རྩོམ་མཁན་སྐད་གྲགས་ཅན་དག་གི་དེབ་ཅུང་བྲིན་པ་ལས་གཞན་ལ་འཁོར་རྒྱུག་གི་ཁྲོམ་རྭ་མི་འདུགམ་གཞི་ང་རང་དེབ་འདོན་རྒྱུ་ཡང་མི་དགའ།ལྷག་པར་དུ་སྙན་དེབ་འདོན་རྒྱུ་ནི་ཆོ་མེད་ཅིག་རེད་བསམ་ནས་ཡོད།དེའི་རྒྱུ་མཚན་ནི་སྒོར་མོ་མང་པོ་སྤྱད་ནས་དེབ་བཏོན་ཐུབ་ཙམ་བྱུང་རུང་ཀློག་པ་པོ་ཆེས་ཉུང་བས་བཏོན་རུང་ཕན་ཐོག་དང་ཁྱབ་བརྡལ་འགྲོ་ཁག་པོ་རེད།ཡང་ཕྱོགས་གཅིག་ནས་ང་རང་ད་ལྟའི་རྩོམ་ཡིག་དག་ནི་འབོལ་རྩོམ་རང་བཞིན་དང་དྲ་ཐོག་གི་འཁོར་ཡུག་ལ་དམིགས་ནས་ཐུང་ཐུང་བྲིས་ཡོད་པས་དེ་དག་བསྡུས་ཏེ་དེབ་གཟུགས་བཟོས་རུང་དོན་སྙིང་ཞིག་མི་འདུག་དྲན་བཞིན་ཡོད།འོན་ཀྱང་རྟེན་འབྱུང་དང་ཙོང་ཁ་པ།བསྟོད་པ་ལེགས་བཤད་སྙིང་པོའི་སྦུས་དོན་འགྲེལ་བ།༽ཞེས་པའི་དེབ་ཅིག་འབྲི་རྩིས་ཀྱིས་ལྟ་གོན་བྱེད་བཞིན་པ་ཡིན།འབྲི་སྟངས་དང་རྩོམ་གཤིས་དག་དེ་སྔར་གྱི་གཞུང་ལུགས་དག་དང་མ་འདྲ་བར་དེང་རབས་རྩོམ་གཤིས་ཐོན་ཐབས་དང་།དེང་གི་གཞོན་སྐྱེས་དང་དུས་རབས་གསར་པ་ལ་ཁ་ཕྱོགས་ནས་འབྲི་བསམ་ཡོད།འོན་ཀྱང་བློ་ཁ་ཚིམས་པ་ཞིག་ཡོང་ཨེ་ཐུབ་མི་ཤེས་ལ་གལ་ཏེ་རང་བློ་ཚིམས་པ་ཞིག་མ་བྱུང་ན་འདོན་རྩིས་མེད།ཚན་པ་རེ་རེ་བཞིན་ཁོམ་སྐབས་སྤྱད་ནས་འབྲི་ན་ལོ་ངོ་ལྔ་དྲུག་གཅིག་ནང་ཚར་ཐུབ་པ་བསམ་བཞིན་ཡོད།དུས་ཚོད་དཀོན་པོ་འདུག་པས་ཞིབ་ཕྲ་ད་དུང་མི་ཤེས་ཡ།